क्रिकेट के महानतम बल्लेबाज़ों में शुमार सचिन तेंदुलकर का जन्म 21 अप्रैल, 1973 को मुम्बई में हुआ था। बचपन से ही तेंदुलकर की लगन और क्रिकेट के प्रति समर्पण नज़र आने लगा था। वे घण्टों नेट्स पर पसीना बहाते और अपने खेल को बेहतर बनाने में लगे रहते थे। गुरु रमाकांत आचरेकर ने भी एक कुशल कुम्हार की तरह सचिन की प्रतिभा को गढने और तराशने में अपना पूरा योगदान दिया। जब सचिन महज़ 14 साल के थे, उस वक़्त अपने समय के महान बल्लेबाज़ सुनील गावस्कर ने उन्हें ख़ुद अपने लाइट पैड्स भेंट किए थे। गावस्कर के इस प्रोत्साहन ने सचिन में नया जोश भर दिया और 20 साल बाद सचिन ने तेंदुलकर ने ही गावस्कर के 34 टेस्ट शतकों का रिकॉर्ड तोडा।